钦定古今图书集成/方舆汇编/职方典/第1030卷 > 《游竹溪》宋·沈晦
## 钦定古今图书集成/方舆汇编/职方典/第1030卷 > 《游竹溪》宋·沈晦

寒流穿清閟，支径入翠微。山深古木合，林静珍禽飞。
居人本避世，游客亦忘机。归路晚烟暝，新月照柴扉。

二

方池涨石溜，野崖生野烟。将穷物外趣，烛入壶中天。
风光泛草木，丽日绚山川。更寻白岩路，人家西崦边。

三

溪水清见底，游鱼如浮空。壁立千丈山，屈曲细路通。
艾纳渍苍碧，凌霄吐高红。平生山水思，尽偿老景中。